Βελίκα Λάρισας

Η Παραλία Βελίκας Λάρισας είναι ένας παραθαλάσσιος οικισμός της περιοχής της Βελίκας, που υπάγεται στη Δημοτική  Ενότητα Μελιβοίας του Δήμου Αγιάς της Περιφερειακής Ενότητας Λάρισας.

Ιδιαίτερο ενδιαφέρον στην περιοχή, παρουσιάζει το Κάστρο της Βελίκας, που βρίσκεται στα βόρεια του παραλιακού οικισμού της Βελίκας, σε μικρό δασωμένο λόφο και σε μικρή απόσταση από την ακτή. Το κάστρο της Βελίκας χρονολογείται στην παλαιοχριστιανική περίοδο (6ος-7ος αι) και προστατεύεται από τις διατάξεις της αρχαιολογικής νομοθεσίας. Η οριοθέτησή του ως αρχαιολογικού χώρου έχει προταθεί από την 7η Εφορεία Βυζαντινών Αρχαιοτήτων.

Η παραλία βρίσκεται σε απόσταση 6 χιλιομέτρων από τον Αγιόκαμπο και κάθε καλοκαίρι αποτελεί θέρετρο για πολλούς επισκέπτες. Η παραλία είναι γνωστή και με την ονομασία Σπιτάκι. Η ακτή της Βελίκας βραβεύτηκε με γαλάζια σημαία για το έτος 2011.

Στο χωριό υπάρχει ο ναός του αγίου Χαράλαμπου και το παρεκκλήσι του αγίου Νεκταρίου.

Πηγές 
 Η Παραλία της Βελίκας

Παραπομπές 

Χωριά του νομού Λάρισας
Δήμος Αγιάς